Megkezdődtek a falunapok
Megjelent: 2010. június 14
A hét végén huszadik alkalommal tartottak falunapot Nagyrécsén. A jubileum jól sikerült, szombaton s vasárnap is több százan gyűltek össze a programokon.
Nagyrécsén nem aprózzák el az ünneplést, a kistelepülésről köztudott, hogy a falunapi programok felölelik az egész hét végét. Szombaton ezúttal is a sporté és a kulináris élvezeteké volt a főszerep, míg vasárnap kulturális programok várták a vendégeket. Az idén egyébként a település vezetője, Hegedűs György is jubilál, aki 20 esztendeje látja el a polgármesteri feladatokat.
- Nagyrécsén az elmúlt 20 évben tudatos és folyamatos fejlesztés zajlott, mely az önkormányzat anyagi lehetőségeihez igazodott - szögezte le Hegedűs György polgármester.
- A nehéz gazdasági körülmények ellenére az idén is sikerült kisebb beruházásokat lebonyolítani, így például 21 millió forintból új aszfaltfelületet kapott a Petőfi utca, illetve napokon belül elkezdődik az iskola nyílászáróinak cseréje is, melyre 12 millió forintunk van.
A nagyrécseieket szombaton persze nem a közelmúlt fejlesztései, inkább a főzőverseny kötötte le, a sportpálya melletti területen 33 kondérban készültek az ízletes ételek. A hangulatot és a jókedvet tűzoltó-bemutató fokozta, majd este a vállalkozó kedvűek igazi kalandtúrán vehettek részt.
Vasárnap nemcsak Nagyrécsén folytatódtak a falunapi programok, hanem Szepetneken is. Utóbbi településen egy napba sűrítették a programokat, a kulturális műsorok mellett, íjászat, hastáncbemutató színesítette a programot.
Tájékoztató fórum és elnökségi ülés 2010.06.21
Megjelent: 2010. június 11
Ezúton tájékoztatom, hogy egyesületünk 2010. június 21-én (hétfő) 17:00 órai kezdettel tájékoztató fórumot és elnökségi ülést tart, melyre tisztelettel meghívom
A tájékoztató és elnökségi ülés helyszíne: Újudvar, Faluház emelete
1. LEADER pályázatok és 3. tengelyes kérelmek feldolgozásáról tájékoztató (Előadó: Kovácsné Kocsi Zsuzsanna)
2. Hitelfelvétel (Előadó: Ódor László elnök)
3. Munkaszervezet tevékenységéről beszámoló (Előadó: Kovácsné Kocsi Zsuzsanna)
ÚMVP Irányító Hatóságának 36/2010. (V. 31.) közleménye
Megjelent az ÚMVP Irányító Hatóságának 36/2010. (V. 31.) közleménye, amelyben egyesületünk is szerepel, mint a LEADER pályázatban rangsort állított szervezet
"Szívesen látjuk" rendezvény helyszín kialakítása
Gratulálunk a „Szívesen látjuk” rendezvényhelyszín kialakítása” nyertesének!
Nyertes pályázó:
Hajdú Gézáné, aki Nagyrécsén alakíthatja ki turisztikai fejlesztését.
A beruházás megvalósításához 8 862 024 Ft támogatást hagyott jóvá az egyesület döntéshozó testülete.
„Csalogató vidék” turisztikai konferencia
Az Innovatív Dél-Zala Vidékfejlesztési Egyesület 2010. május 26-án (szerda) „Csalogató vidék” címmel turisztikai konferenciát szervezett a Zalakomári Művelődési Házban. A rendezvény célja, hogy az előadók felhívják a figyelmet a vidéki térségek, kistelepülések idegenforgalmi fejlesztésének lehetőségeire.
A szakmai találkozón az egyesület elnöke, Ódor László, illetve Varga Miklós, a házigazda település polgármestere köszöntötte az egybegyűlteket.
Kövecses János az FVM Vidékfejlesztési Főosztály képviselője és a vidékfejlesztési irodák nyugat-dunántúli régiós koordinátora az ÚMVP program eddigi turisztikai eredményeiről beszélt, valamint hogy mennyire fontos a turizmus szerepe a vidékfejlesztésbe.
Pataki Éva a Kelet-Stájerország Idegenforgalmi Hivatal vezetője a régió turizmusáról, az „Almaút” szervezeti felépítéséről és tevékenységeiről tartott előadást. Mint elmondta civil turisztikai szövetségek irányítják a régió turizmusát, ezek között van 5 települést, de 18 települést összefogó szerveződés is. Sok múlik az együttműködéseken.
A falusi vendéglátás helyzetére, elsősorban Magyarországon belül is Zala megye helyzetére világított rá Nagyné Kovács Katalin a FATOSZ alelnöke. A jelenleg érvényben lévő jogszabályok sajnos nem kedveznek a falusi vendéglátásnak, ezen a szövetség próbál segíteni, s a kormányzat felé közvetíteni a szakmai érveket.
Fehérvölgyi Beáta a Pannon Egyetem Nagykanizsai Kampuszának egyetemi adjunktusa marketing feladatokat és lehetőségeket mutatott be arról hogyan lesz Dél-Zala csalogató?
Kiss László a Magyar Természetbarát Szövetség elnökségi tagja a Dél-Zalai természetjárás lehetőségeit mutatta be a közönségnek.
Kovács Tünde a Mura és Kerka menti turisztikai fejlesztésekről beszélt. Több sikeres pályázat eredményeként jelentős desztináció fejlesztések történtek Lenti térségében. Ezen fejlesztéseket Lenti Város Önkormányzata, a kistérségi társulás és civil szervezetek vállalták magukra. Türelem és kitartás kell az ilyen fejlesztésekhez, mert 4-5 év munkája hozza meg csak a látványos eredményeket.
Hajdú Gézáné a magánszállásadók lehetőségeit, valamint ötleteit osztotta meg a hallgatókkal a falusi szálláshely korszerűsítéséről.
Az előadókat Bali Veronika a Nagykanizsai Tourinform iroda vezetője zárta a Pannonhát Egyesületről szóló kiselőadásával.
A „Csalogató vidék” konferenciát buszos kirándulás zárta, ahol a Kis-Balaton nevezetességeit lehetett megnézni, a Bivaly-rezervátumot és a Diás-szigetet. Élményekben gazdagon és ötletekkel felvértezve térhettek haza a résztvevők a programról.
Csalogató vidék konferencia meghívó
10:00 Ódor László, az egyesület elnökének bevezetõje
10:05 Varga Miklós, Zalakomár Község polgármesterének köszöntõje
10:10 FVM Vidékfejlesztési Fõosztály képviselõje: A turizmus szerepe a vidékfejlesztésben.Az ÚMVP program eddigi turisztikai eredményei.
10:30 Pataki Éva, Kelet-Stájerország Idegenforgalmi Hivatal vezetõje: Kelet- Stájer régió turizmusa.„Almaút” szervezeti felépítése és tevékenységei
10:55 Nagyné Kovács Katalin, Falusi és Agroturizmus Országos Szövetségének alelnöke: Falusi vendéglátás helyzete Magyarországon és kiemelten Zala megyében
11:20 Kovács Tünde, projektszakértõ, Lenti: Turisztikai fejlesztések példája a Mura és a Kerka mentérõl
11:40 Szünet frissítõvel
11:55 Kiss László, Magyar Természetbarát Szövetség elnökségi tagja: A természetjárás lehetõségei Dél-Zalában
12:20 Fehérvölgyi Beáta, Pannon Egyetem Nagykanizsai Kampuszának egyetemi adjunktusa: Hogy lesz Dél-Zala csalogató? – Marketing-feladatok és lehetõségek a falusi turizmusban
12:40 Egyesületünk tagjainak bemutatkozója Hajdú Gézáné: Magánszállásadók lehetõségei és ötletei a falusi szálláshely korszerûsítéstõl a rendezvényhelyszínig
13:00 Szakmai összegzés
14:05 Buszos kirándulás a Kis-Balatonhoz (Bivaly rezervátum, Diás-sziget)
16:30 Visszatérés a konferencia helyszínére
A meghívottak részére parkolási lehetõséget a Mûvelõdési Ház mögött biztosítunk
Az ÚMVP Irányító Hatóságának 27/2010. (IV. 28 ) közleménye
„A vidéki rendezvények, falunapok szervezésére 2010.” kírt pályázati eljárás eredményérõl A Földmûvelésügyi és Vidékfejlesztési Minisztérium (továbbiakban: FVM) mint az Új Magyarország Vidékfejlesztési Program Irányító Hatósága (továbbiakban: Támogató) 2010. évben pályázatot hirdetett az Új Magyarország Vidékfejlesztési Program (továbbiakban: ÚMVP) hatálya alá tartozó települések önkormányzatai, az önkormányzat intézményei, e településeken rendezvényt tervezõ non-profit szervezetek, illetve magánszemélyek számára helyi rendezvények szervezésére, helyi közösségformáló kezdeményezések, rendezvények támogatására (a továbbiakban: pályázati felhívás).
A pályázati felhívásban rögzítetteknek megfelelõen a 2010. február 26-ig benyújtott pályázatok feldolgozása, értékelése megtörtént. A pályázati döntés a bíráló bizottság tagjai által megállapított sorrenden alapul, a rendelkezésre álló keretösszeg eléréséig. Az értékelés során a bizottság a felhívásban szereplõ kritériumok alapján, összességében bírálta el a beérkezett pályázatokat.
Az ÚMVP Irányító Hatósága, a 1003/2010. (I. 19.) döntési moratórium elrendelésérõl szóló Kormány határozatban foglaltak alapján, a pályázati eljárást felfüggeszti.
http://www.fvm.gov.hu/main.php?folderID=2103&ctag=articlelist&iid=1&articleID=15814
86. oldal / 88